Sorano de Efezo

Sorano de Efezo (, ; 98–138) estis greka kuracisto, ginekologo, obstetrikisto kaj pediatro, la ĉefa reprezentanto de la metodisma lernejo pri medicino (kiu emfazis simplajn kaj praktikajn regulojn, surbaze de teorio kiu atribuis al ĉiuj malsanoj ian adversan staton de “internaj poroj”).

Liaj skribaĵoj normigis la medicinan koncepton pri la malsanoj de la virinoj, gravedeco, kaj porinfanaj zorgoj dum preskaŭ 1500 jaroj. Oni priskribas lin kiel la plej granda ginekologo de la antikva tempo, kaj laŭŝajne li estis kontraŭa al la abortigaj praktikoj kiuj superregis la romiajn kutimojn liaepoke.Ephesus (Ephesos): An Abbreviated History From Androclus to Constantine XI, Hans Willer Laale

 Vivo 
Laŭ la enciklopediisto SudaHippocratic Lives and Legends, Jody Rubin Pinault, li estis filo de Menandro kaj Fobos kaj praktikis medicinon en Aleksandrio kaj Romo dum la regadoj de la imperiestroj Trajano kaj Hadriano. Li same estis samtempulo de la greka kuracisto Arkigeno, kiu faris uzon de liaj kuraciloj. Li estis mentoro de Statilius AttalusAncient Medicine, Vivian Nutton, arkiatro de la imperiestroj Marko Aŭrelio kaj Lucio Vero (130-169).The Maeander Valley: A Historical Geography from Antiquity to Byzantium, Peter Thonemann. Dum kelka tempo li vivis en Akvitanio kie li restis kun la celo pri traktado de haŭto-malsanoj kiuj estis tre ordinaraj liaepoke.

Tertuliano mencias kvarvoluman verkon de Sorano, Pri la animo (), en kiu la aŭtoro klasas la animon en sep partoj krom nei ĝian senmortecon. Paŭlo de Egino citas lin kiel unu el la unuaj grekaj verkistoj kiuj priskribas la nematodon Dracunculus medinensis kaŭzanton de la parazita malsano konata kiel vermo de gvineo. Li laŭŝajne ĝuis grandan reputacion inter la antikvuloj, ĉar Sankta Aŭgusteno nomas lin “Plej nobla medicina verkisto” ()The Shadows of Poetry: Vergil in the Mind of Augustine, Sabine MacCormack kaj Tertuliano "Methodicae Medicinae instructissimus auctor".Die Fragmente Der Griechischen Historiker: Continued. Biography and ..., Guido Schepens, Felix Jacoby, Jan Radicke

 Verkaro 
 Caelii Aureliani, Siccensis, medici vetusti, secta Methodici, De morbis ..., 1722, Caelius Aurelianus, Sorano de Efezo, Johann Conrad Amman, Theodoor Jansson ab Almeloveen
 Peri gunaikeiōn pathōn, 1869
 Sorani Gynaeciorum vetus translatio latina, 1882, Soranus (of Ephesus.), Friedrich Reinhold Dietz, Valentin Rose
 Gynaecia Mustionis, der Hebammenkatechismus des Mustio: (deutsch und lateinisch), Volume 1, germane kaj latine
 Sorani Ephesii liber de mulieribus affectionibus (Pri la virinaj malsanoj), 1869
 De re medica huic volumini insunt, Sorani Ephesii ... in artem medendi Isagoge, hactenus non visa, 1528
 De re medica: huic volumini insunt Sorani Ephesij ... in artem medendi isagoge ... d. Oribasii Sardiani fragmentum de victus ratione ... C. Plinii Secundi de re medica libri V ... L. Apuleii ... de herbarum virtutibus : accessit his vice coronidis, libellus ... de betonica, quem quidam Antonio Musae, non[n]ulli L. Apuleio adscribendum autumant, nuper excusus ..., 1528, Soranus, Oribasius, Gaius Plinius Caecilius Secundus (maior), Lucius Apuleius
 De arte obstetricia morbisque mulierum quae supersunt, 1838
 Moschionis de mulierum passionibus liber: quem ad mentem manuscripti graeci ..., Moschion (the physician.), Soranus (of Ephesus.)
 In artem medendi isagoge, haczenus non visa. Oribasii Sardiani Fragmentum de ..., 1528

 Literaturo 
 The Meanings of Sex Difference in the Middle Ages: Medicine, Science, and ..., Joan Cadden
 A History of the Study of Human Growth, James Mourilyan Tanner
 Essays on Women in Earliest Christianity, Volume 1, Carroll D. Osburn
 Soranus' Gynecology, Soranus, Owsei Temkin
 The Medieval Discovery of Nature, Steven Epstein
 Abortion in the Early Middle Ages, C. 500-900, Zubin Mistry
 Between Text and Tradition: Pietro d’Abano and the Reception of Pseudo ..., Pieter De Leemans,Maarten J.F.M. Hoenen
 A History of Jewish Gynaecological Texts in the Middle Ages, Rôn Barqây

 Vidu ankaŭ 
 Hipokrato
 Klaŭdo Galeno
 Aŭlo Kornelio Celso (14 p.K. - 37 p.K.)
 Celio Aŭreliano, kuracisto de la 5-a jarcento p. K.
 Stefano de Bizanco, greka aŭtoro de biografia enciklopedio pri medicino
 Oribazo de Pergamo
 Tertuliano
 Paŭlo de Egino (625-690)

 Referencoj 

Kategorio:Helenaj kuracistoj
Kategorio:Turkaj kuracistoj
Kategorio:Naskiĝintoj en la 1-a jarcento
Kategorio:Mortintoj en la 2-a jarcento
Kategorio:Efezo
Kategorio:Homoj de la 1-a jarcento
Kategorio:Homoj de la 2-a jarcento